**Oprava ku schéme DemoBoard2015 z PE06/2015**

V čísle PE06/2015 bola uverejnená schéma novej demo dosky. Žiaľ sa mi v nej podaril „preklep“, ktorý by som teraz rád po ohlase čitateľa opravil. Napájanie na SPI konektoroch J5, J7 a J8 je pripojené „na opačné konce“. Čiže vždy pin číslo 6 každého z týchto konektorov je síce správne označený GND ale omylom pripojený na linku 3,3V, a pin číslo 8 zase správne označený 3,3V ale nesprávne pripojený na GND. Druhou chybou je označenie napájania na konektore „hneď vedľa“ – J9 (Custom-Seriel): pripojenie samotné je správne, ale označenie GND a 3,3V je prehodené. Čiže pin číslo 3 má byť označený GND a pin číslo 5 má byť označený ako 3,3V.

Dovoľte mi sa za tieto nedostatky na dodatočne ospravedlniť. Ďakujem.

*Miroslav Cina*